Ymchwiliad yr heddlu i gamdriniaeth rhywiol honedig, yn benodol camdriniaeth rhywiol o blant, gan y seren deledu Seisnig Jimmy Savile (a fu farw yn 2011) ac eraill ydy **Operation Yewtree**. Dechreuodd yr ymchwiliad gan Heddlu Dinas Llundain ym mis Hydref 2012. Ar ôl cyfnod o asesu, dechreuwyd ar ymchwiliad troseddol llawn, yn cynnwys ymchiliadau i bobl sydd dal yn fyw, yn ogystal â Savile.

Ar 19 Hydref 2012, cyhoeddodd Heddlu Dinas Llundain fod dros 400 o linynnau ymchwilio gwahanol wedi'u hasesu a thros 200 o ddioddefwyr posib wedi'u hadnabod. Erbyn 19 Rhagfyr, roedd wyth o bobl wedi'u cwestiynu; cyfanswm y nifer y dioddefwyr honedig oedd 589, gyda 450 ohonynt yn honni iddynt gael eu camdrin gan Savile. Disgwylir i'r adroddiad gael ei gyhoeddi ar ddechrau 2013.

Cefndir
-------

Darlledwyd rhaglen ddogfen gan ITV1, *Exposure: The Other Side of Jimmy Savile*, ar 3 Hydref 2012. Roedd y rhaglen yn cynnwys sawl honiad wrth fenywod a ddywedodd iddynt gael eu camdrin yn rhywiol gan Savile pan oeddent yn arddegwyr. Dywedasant iddo gael mynediad iddynt trwy raglenni teledu a'i waith elusennol. Ar ôl y darllediad, daeth nifer o bobl eraill i'r fei i wneud honiadau ynglŷn ag ymddygiad Savile tuag at bobl ifanc, gan gynnwys camdriniaeth rywiol a ddigwyddodd ar dir y BBC ac mewn ysbytai lle'r oedd gan Savile fynediad iddynt.

Arestiadau
----------

Arestiwyd y cyn-seren bop a'r troseddwr rhyw euogfarnedig Gary Glitter fel rhan o'r ymchwiliadau i mewn i fywyd Savile ar 8 Hydref 2012; cafodd ei gwestiynu mewn gorsaf heddlu yn Llundain am dros naw awr cyn cael ei ryddhau ar fechnïaeth tan fis Rhagfyr. Arestiwyd y digrifwr Freddie Starr ar 1 Tachwedd ar amheuaeth o droseddau cysylltiedig a chafodd ei ryddhau ar fechnïaeth trannoeth. Ar 11 Tachwedd, arestiwyd cyn-gynhyrchydd gyda'r BBC Wilfred De'ath, a gafodd ei gyfweld ar gyfer rhaglen ddogfen *Exposure* yng Nghaergrawnt ar amheuaeth o droseddau rhywiol cysylltiedig; cafodd ei ryddhau ar fechnïaeth yn hwyrach, gan wadu'r honiadau a wnaed yn ei erbyn.

Arestiwyd pedwerydd dyn, y DJ Dave Lee Travis, yn Swydd Bedford ar 15 Tachwedd a chafodd ei ryddhau ar fechnïaeth yn hwyrach. Dywedodd yr heddlu nad oedd yr honiadau yn ei erbyn ef yn gysylltiedig â Savile, a dywedodd Travis y cafodd ei arestio am faterion nad oedd yn ymwneud â phlant. Ar ddiwedd mis Tachwedd 2012 cwestiynwyd dyn anhysbys yn ei 80au gan Heddlu Dinas Llundain a chwiliwyd ei gartref yn Berkshire, ond ni chafodd ei arestio. Ar 6 Rhagfyr, adroddodd y papurau newydd fod y swyddog cyhoeddusrwydd Max Clifford wedi cael ei arestio fel rhan o Operation Yewtree, ar amheuaeth o droseddau rhywiol; pan gafodd ei ryddhau ar fechnïaeth, gwadodd yr hyn a ddisgrifioff fel yr "honiadau niweidiol a chwbl anwireddus". Arestiwyd dyn anhysbys yn ei 60au yn Llundain ar 10 Rhagfyr, ac wythfed dyn, cyn-gynhyrchydd radio gyda'r BBC, Ted Beston, ar 19 Rhagfyr. Ar 2 Ionawr 2013, arestiwyd y digrifwr Jim Davidson, a dyn anhysbys arall yn ei 50au.

Cyfeiriadau
-----------

1. ↑   Midgley (4 Hydref 2012). Jimmy Savile: Exposure, ITV1, review. The Telegraph.
2. ↑   Beckford (5 Hydref 2012). Met investigate Sir Jimmy Savile as dozens more abuse allegations are made.
3. ↑   Jimmy Savile investigation: Gary Glitter arrested on 'sexual offences' (28 Hydref 2012).
4. ↑   Jimmy Savile: Former pop star Gary Glitter arrested by police. BBC News.
5. 1 2   Booth (28 Hydref 2012). Gary Glitter arrested by police on Jimmy Savile case.
6. ↑   Freddie Starr arrested in Jimmy Savile abuse inquiry. BBC News (1 Tachwedd 2011).
7. ↑   Freddie Starr bailed by Jimmy Savile investigation police. The Independent (2 Tachwedd 2011).
8. ↑   Jimmy Savile: police arrest third man over historic sex abuse allegations. Telegraph.
9. ↑   I know how Lord McAlpine feels.
10. ↑   DJ Dave Lee Travis says arrest not linked to children. BBC News (16 Tachwedd 2012).
11. ↑   Jimmy Savile investigation: Man in his 80s questioned. BBC News (29 Tachwedd 2012).
12. ↑   Max Clifford arrested in sex offences investigation. BBC News (6 Rhagyfr 2012).
13. ↑   Max Clifford denies 'damaging' sex offence allegations. BBC News (6 Rhagfyr 2012).
14. ↑   Yewtree police arrest man in 60s. BBC News (10 Rhagfyr 2012).
15. ↑   Jimmy Savile abuse: Ex-radio producer Ted Beston arrested. BBC News (19 Rhagfyr 2012).
16. ↑   Gwall wrth ddefnyddio Nodyn:Dyf gwe: mae'r paramedrau **url** a **teitl** yn angenrheidiol.. BBC News (2 Ionawr2013).